stanford-oval/wikipedia huggingface dataset:
Roistovaltio (kirja)

| Roistovaltio – Maailman ainoa supervalta> Rogue State: A Guide to the World’s Only Superpower |
| --- | --- |

Alkuperäisteos
Kirjailija:  William Blum
Kieli:  englanti
Genre:  politiikka
Julkaistu:  2000
Suomennos
Suomentaja:  Jaakko Yli-Juonikas
Kustantaja:  Sammakko
Julkaistu:  2002
Ulkoasu:  nidottu
Sivumäärä:  304
ISBN:  952-5194-39-6

Löydä lisää kirjojaKirjallisuuden teemasivulta
Roistovaltio: Maailman ainoa supervalta (engl. Rogue State: A Guide to the World’s Only Superpower) on William Blumin vuonna 2000 julkaistu kirja, joka kritisoi kärkkäästi Yhdysvaltain ulkopolitiikkaa erityisesti kylmän sodan aikana. Kirjassa Yhdysvaltoja luonnehditaan roistovaltioksi ja siinä käsitellään muun muassa terrorismia, Afganistanin tilannetta, Yhdysvaltojen toimintaa YK:ssa ja CIA:n arveluttavia toimia.
Osama bin Laden nosti kirjan esille puheessaan tammikuussa 2006 ja suositteli sen lukemista, mikä sai kirjan myyntiluvut kohoamaan jyrkästi. Kun Blumilta kysyttiin mielipidettä bin Ladenin kannanottoon, hän totesi itse asiassa olleensa tyytyväinen asiaan, sillä tiesi sen vauhdittavan kirjan myyntiä. Blum ei myöskään pistä pahakseen, jos bin Ladenin kaltainen henkilö jakaa hänen kantansa Yhdysvaltojen ulkopolitiikkaa kohtaan. Ennen bin Ladenin lausuntoa kirja oli verkkokauppa Amazonin sivulla 209 000. myydyin kirja, mutta seuraavana sunnuntaina jo 12. myydyin, mikä kertoo lausunnon konkreettisesta vaikutuksesta yleisöön.
Kirjan on julkaissut suomeksi Kustannusosakeyhtiö Sammakko vuonna 2002, suomentajana Jaakko Yli-Juonikas.
Paulo César Tinga

| 0 | 1 | 2 |
| --- | --- | --- |

Henkilötiedot
Koko nimi: Paulo César Fonseca Nascimento
Syntymäaika: 13. tammikuuta 1978 (ikä 46)
Syntymäpaikka: Porto Alegre, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 170 cm
Seurat
| Vuodet | Seura | O (M) |
| 1996-2003 1999 2000 2004 2005-2006 2006-2010 2010-2012 2012-2014 | Grêmio →Kawasaki Frontale →Botafogo Sporting Portugal Internacional Borussia Dortmund Internacional Cruzeiro |  |
Maajoukkue
| 2001–2007 | Brasilia | 4 (0) |
Paulo César Tinga (s. 13. tammikuuta 1978 Porto Alegre) on brasilialainen entinen jalkapalloilija.
Jalkapallomaajoukkue

Tinga debytoi Brasilian maajoukkueessa 2001. Hän on pelannut neljä maaottelua.
Osteogenesis imperfecta

V-tyypin osteogenesis imperfectaa sairastavan aikuisen röntgen-kuva.
Osteogenesis imperfecta (lyhyesti OI) eli synnynnäinen sidekudossairaus on perinnöllinen sairaus, joka johtuu kollageenin, elimistön sidekudoksessa olevan valkuaisaineen, perintötekijöiden säätelemän rakenteen virheestä. Diagnoosi on johdettu sanoista osteogenese eli luun synty ja imperfect eli epätäydellinen. Sitä esiintyy noin 6:100 000 syntyneestä lapsesta. Suomessa sitä esiintyy noin 350 henkilöllä. Sitä on monia eri asteita, joista joillain se voi ilmetä vain pieninä oireina, ja toisella taas vaikeanakin kasvuhäiriönä ja liikuntavammana. Luuston haurauden seurauksena vähäinenkin ulkoinen voima tai vamma voi aiheuttaa luussa murtuman. Käytännössä murtumia voi tulla jopa yskimisestä, nauramisesta tai halaamisesta. Älylliseen kehitykseen sairaus ei vaikuta.
Luokittelu

I-tyyppi:
tavallisin, 60–70 %:lla
murtuma-alttius lievä tai keskivaikea, ilmenee yleisimmin leikki-iässä
vähäiset luuston epämuodostumat
normaali kasvu
siniset silmänvalkuaiset
usein kuulon heikkous
periytyy vallitsevasti
II-tyyppi:
harvinainen
vaikea murtuma-alttius, alkaa jo sikiövaiheessa aiheuttaen kuoleman heti synnytyksessä
periytyy vallitsevasti, peittyvä periytyvyys myös mahdollinen
III-tyyppi:
vaikea murtuma-alttius
luustossa epämuodostumia
lyhytkasvuisuus
valkoiset silmänvalkuaiset, varhaislapsuudessa heikosti sinertävät
kuulon heikkous
usein hauraat hampaat
periytyy vallitsevasti, peittyvä periytyvyys myös mahdollinen
IV-tyyppi:
vaihteleva murtuma-alttius
lievät tai vaikeat luuston epämuodostumat
vaihteleva kasvunhäiriö
joskus kuulon heikkous
hampaiden hauraus tavallista
periytyy vallitsevasti
Potilaan OI-tyypin määrittäminen on kuitenkin vaikeaa, koska monilla potilailla on oireita eri tyypeistä.
Perinnöllisyys

OI periytyy yleensä vallitsevasti, joskin myös peittyvä periytyvyys on mahdollista. Sukupuolella ei OI-sairauden periytymisen kannalta merkitystä. Vallitsevassa muodossa OI:ta sairastavalle syntyy yhtä suurella todennäköisyydellä joko OI-lapsi, joilla on sairauden aiheuttaja myös perimässään, tai terveitä lapsia, jotka eivät myöskään kanna sairautta. Vallitseva muoto siirtyy siis sukupolvelta toiselle 50 %:n todennäköisyydellä.
Joskus täysin terveet vanhemmat voivat kuitenkin saada OI-sairaan lapsen, joka siirtää edelleen sairautta mahdollisille jälkeläisilleen 50 %:n todennäköisyydellä. Tällöin on kysymyksessä vanhemman perimässä, joko muna- tai siittiösolussa, tapahtuneessa mutaatiosta. Mikäli lapsen OI voidaan varmasti päätellä mutaatioksi, ei ole todennäköistä, että hänen vanhempansa saisivat toista OI-lasta. Tämä näet edellyttäisi uutta ja täysin samanlaista perintötekijän muutosta.
Hoitomuodot ja kuntoutus

Tärkeimpinä hoitomuotoina pidetään murtumien määrän minimointia, murtumien hoitoa ja fysioterapiaa, jolla pidetään yllä yleiskuntoa ja pyritään vahvistamaan luustoa lihasten kautta. Myös vertaistuki on tärkeää, koska sairaus on niin harvinainen.
Aiheesta muualla

Suomen Osteogenesis imperfecta- yhdistys
Osteogenesis Imperfecta Federation Europe
Pampulha

| Pampulha |
| --- | --- |
 Lentokenttä ja tekojärvi ilmakuvassa.
 Kaupungin kartta, jossa Pampulha korostettuna.
Kaupunki:  Belo Horizonte
Pinta-ala:  47,13 km² 
Väkiluku:  145 262 (2015)
Franciscus Assisilaisen kirkko Pampulhan tekojärven rannalla.
Pampulha on brasilialaisen Belo Horizonten kaupungin osa Minas Geraisin osavaltiossa. Sen keskustassa on 1940-luvulla rakennettu tekojärvi. Silloinen pormestari ja myöhempi Brasilian presidentti Juscelino Kubitschek kutsui nuoren arkkitehti Oscar Niemeyerin suunnittelemaan sinne rakennuksia. Tekojärven rantaan syntyi kulttuuri- ja vapaa-ajan keskus, johon kuuluu kasino, tanssisali, pursiseuran klubirakennus ja Franciscus Assisilaiselle omistettu kirkko. Tässä kokonaisuudessa arkkitehtuuri yhdistyy maisema-arkkitehtuuriin ja kuvanveistoon, betonin muotoilumahdollisuuksia on käytetty taitavasti hyväksi ja paikalliset olosuhteet, ilmasto ja brasilialainen kulttuuriperintö on otettu taitavasti huomioon. Rakennukset ovat modernin arkkitehtuurin kuuluisin saavutus Brasiliassa, ja niistä tehtiin Unescon maailmanperintökohde vuonna 2016.
Aiheesta muualla

Kuvia tai muita tiedostoja aiheesta Pampulha Wikimedia Commonsissa
A arte chamada Pampulha (Arkistoitu – Internet Archive) Belo Horizonte (portugaliksi)
Pampulasammal

| Pampulasammal |
| --- | --- |

Uhanalaisuusluokitus
 Silmälläpidettävä  
Suomessa::  Äärimmäisen uhanalainen
  
Tieteellinen luokittelu
Kunta::  Kasvit Plantae
Ryhmä::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Toukosammalten lahko Pottiales
Heimo::  Toukosammalten heimo Pottiaceae
Suku::  Pampulasammalet Acaulon
Laji::  muticum
Kaksiosainen nimi
 Acaulon muticum  (Hedw.) Müll. Hal. 
Katso myös
   Pampulasammal Wikispeciesissä   Pampulasammal Commonsissa 
Infobox OKNimi-testi OK: 
Pampulasammal (Acaulon muticum) on lehtisammallaji toukosammalten heimossa (Pottiaceae). Sen levinneisyysaluetta on Maan pohjoispuoliskon lauhkea vyöhyke.
Suomen alueella pampulasammal on eteläinen ja harvinainen. Sitä on kasvanut Ahvenanmaalla ja Varsinais-Suomessa, mutta esiintymät ovat hävinneet, joten laji oli luokiteltu hävinneeksi (RE). Pampulasammal vaatii kasvupaikaksi paljasta kalkkipitoista maata. Vuoden 2019 arvioinnissa se luokiteltiin Suomessa äärimmäisen uhanalaiseksi.
Pampulasammal on yksivuotinen ja pienikokoinen, noin kaksi millimetriä korkea. Se on kasvutavaltaan akrokarppinen (pesäkekärkinen) ja silmumainen. Itiöpesäkkeitä kasvaa usein. Ne ovat täysin pyöreitä, avautumattomia ja kasvavat perättömänä lehtien keskellä. Lehdet ovat koveria ja selvästi hampaallisia kärjestä.
Aiheesta muualla

Lawley, Mark: Acaulon muticum Rounded Pygmy-moss (pdf) Royal Botanic Garden Edinburgh. Viitattu 22.5.2020. (englanniksi)
Acaulon muticum (Hedwig) Müller Hal. Flora of North America. Viitattu 22.5.2020. (englanniksi)
Nostradamus (albumi)

| Nostradamus Judas Priest |
| --- | --- | --- |

Studioalbumin tiedot
 Äänitetty : 2006–2007 The Old Smithy Studio, Kempsey, Worcester, UK
 Julkaistu: kesäkuun puoliväli 2008
 Tuottaja(t): K. K. Downing & Glenn Tipton
 Tyylilaji: heavy metal
 Kesto: 01.42.33
 Levy-yhtiö: Sony Music
Listasijoitukset
  3. (26/2008)
Judas Priestin muut julkaisut
| Angel of Retribution 2005 | Nostradamus 2008 | Redeemer of Souls 2014 |
Nostradamus on englantilaisen heavy metal -yhtye Judas Priestin 16. ja vuonna 2008 ilmestynyt konseptialbumi. Se käsittelee 1500-luvulla elänyttä ennustajaa Nostradamusta. Alun perin albumin piti ilmestyä jo loppuvuodesta 2006, mutta julkaisua siirrettiin muutamaan otteeseen. Albumi ilmestyi kesäkuussa 2008. Albumi oli viimeinen jossa soitti Judas Priestin kitaristi K. K. Downing. Downing erosi yhtyeestä kolme vuotta albumin julkaisun jälkeen, koska ei halunnut osallistua Judas Priestin Epitaph-kiertueelle. Pituudeltaan Nostradamus on tunnin ja neljäkymmentäkaksi minuuttia.
Taustaa

Laulaja Rob Halford oli jo teini-ikäisenä ollut kiinnostunut Nostradamuksen ennustuksista. Idea konseptialbumin tekemisestä tuli kuitenkin manageri Bill Curbishleyltä, kun yhtye oli vuoden 2005 kiertueen loppupuolella Virossa.
Nostradamus World Tour -kiertue

Uuden levyn julkaisua seurasi Nostradamus World Tour -kiertue, joka käynnistyi kesäkuussa 2008 Helsingistä. Yhtye osallistui myös rockfestivaaleille, kuten Download, Graspop Metal Meeting ja Roskilde. Heinäkuussa kiertue jatkui Pohjois-Amerikkaan. Syyskuussa olivat vuorossa Australia, Etelä-Korea ja Japani, ja tästä kiertue jatkoi kulkuaan Meksikossa ja Etelä-Amerikan maissa. Helmikuussa 2009 seurasi toinen Euroopan-osuus. Myöhään kesäkuussa 2009 Judas Priest jatkoi kiertuetta erikoiskeikoilla: British Steel -levyn julkaisusta oli kulunut jo 30 vuotta, ja näillä erikoiskeikoilla levy ensimmäistä kertaa soitettiin kokonaisuudessaan. Tämän lisäksi setissä oli mukana muita Priest-klassikoita. Kiertuetta seurasi levyjulkaisu vuonna 2009: Nostradamus-kiertueella tallennettu A Touch of Evil: Live.
Julkaisu

Nostradamus julkaistiin Irlannissa, Italiassa ja Saksassa kesäkuun 13. päivä,
Isossa-Britanniassa kesäkuun 16. päivä.
USA:ssa ja Kanadassa kesäkuun 17. päivä, 
Useimmissa Euroopan maissa ja
Japanissa kesäkuun 25. päivä.
Levy julkaistiin normaalina tuplalevyversiona, "deluxe" versiona (sis. 48-sivuisen kovakantisen kirjan) ja "super deluxe" versiona (sis. 48-sivuisen kovakantisen kirjan, koko albumin kolmena LP-levynä ja julisteen).
Kappaleet

Kaikki kappaleet säv. ja san. K. K. Downing, Glenn Tipton ja Rob Halford.
| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dawn of Creation | 2.32 |  |  |  |  |  |  |  |
| 2. | Prophecy | 5.27 |  |  |  |  |  |  |  |
| 3. | Awakening | 0.53 |  |  |  |  |  |  |  |
| 4. | Revelations | 7.05 |  |  |  |  |  |  |  |
| 5. | The Four Horsemen | 1.35 |  |  |  |  |  |  |  |
| 6. | War | 5.05 |  |  |  |  |  |  |  |
| 7. | Sands of Time | 2.37 |  |  |  |  |  |  |  |
| 8. | Pestilence and Plague | 5.09 |  |  |  |  |  |  |  |
| 9. | Death | 7.34 |  |  |  |  |  |  |  |
| 10. | Peace | 2.22 |  |  |  |  |  |  |  |
| 11. | Conquest | 4.42 |  |  |  |  |  |  |  |
| 12. | Lost Love | 4.28 |  |  |  |  |  |  |  |
| 13. | Persecution | 6.34 |  |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Solitude | 1.23 |  |  |  |  |  |  |  |
| 2. | Exiled | 6.33 |  |  |  |  |  |  |  |
| 3. | Alone | 7.50 |  |  |  |  |  |  |  |
| 4. | Shadows in the Flame | 1.10 |  |  |  |  |  |  |  |
| 5. | Visions | 5.24 |  |  |  |  |  |  |  |
| 6. | Hope | 2.10 |  |  |  |  |  |  |  |
| 7. | New Beginnings | 4.57 |  |  |  |  |  |  |  |
| 8. | Calm Before the Storm | 2.05 |  |  |  |  |  |  |  |
| 9. | Nostradamus | 6.43 |  |  |  |  |  |  |  |
| 10. | Future of Mankind | 8.30 |  |  |  |  |  |  |  |
Kokoonpano

Rob Halford – laulu
K. K. Downing – kitara & kitarasyntetisaattori
Glenn Tipton – kitara & kitarasyntetisaattori
Ian Hill – basso
Scott Travis – rummut
Arvostelut

Imperiumi: 8-/10
Soundi:
V2.fi:
Aiheesta muualla

Brave Words & Bloody Knuckles, haastatteluja albumin tiimoilta
Nostradamus (albumi) Discogsissa. (englanniksi)
Albumi Nostradamus (albumi) Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Pauli E. Blomstedt

P. E. Blomstedt noin vuonna 1930
Pauli Ernesti (P. E.) Blomstedt (1. elokuuta 1900 Jyväskylä – 3. marraskuuta 1935 Helsinki) oli suomalainen arkkitehti, jonka tyylisuuntia olivat ensin klassismi ja myöhemmin funktionalismi. Hänen isänsä Yrjö Blomstedt ja nuorempi veljensä Aulis Blomstedt olivat myös arkkitehteja. Blomstedtin suunnittelemat teräsputkihuonekalut olivat aikanaan huippumoderneja.
Blomstedt valmistui ylioppilaaksi Jyväskylän lyseosta 1918 ja arkkitehdiksi Helsingin Teknillisestä korkeakoulusta 1922. Hän työskenteli aluksi arkkitehti Armas Lindgrenin toimistossa ja myöhemmin Bertel Jungin toimistossa sekä Helsingin kaupungin rakennuskonttorissa Gunnar Taucherin apulaisena. Blomstedt meni naimisiin 1924 arkkitehti Märta von Willebrandin kanssa, joka oli ollut hänen opiskelutoverinsa. He perustivat oman arkkitehtitoimiston 1926. Blomstedt osallistui 1920–1930-luvulla moniin arkkitehtuurikilpailuihin ja teki läpimurtonsa 1926 voitettuaan Liittopankin pääkonttorin suunnittelukilpailun. Olavi Paavolainen ylisti Liittopankin taloa Euroopan moderneimmaksi rakennukseksi, ja sen ilmakuvaa käytettiin mainoksissa ja Erkki Valan romaanin kansikuvana. Samoihin aikoihin Blomstedt voitti myös Helsingin Suomalaisen Säästöpankin rakennuksen suunnittelukilpailun. Molemmat olivat vielä tyylisuunnaltaan klassismia.
Blomstedt kirjoitti paljon artikkeleita lähinnä kaavoituksesta. Hän vastusti Arkkitehti-lehden artikkelissaan "Asemakaavakysymyksiä Suur-Helsingin keskustassa" Eliel Saarisen keskustasuunnitelmaa, jonka mukaan Töölönlahti olisi täytetty ja päärautatieasema siirretty Pasilaan. Blomstedt osallistui vuoden 1933 arkkitehtikilpailuun Temppeliaukion kirkon suunnittelemisesta. Ehdotus oli liian utopistinen toteutettavaksi. Lähes neljänkymmentä vuotta myöhemmin rakennettu Timo ja Tuomo Suomalaisen ehdotus on yllättävänkin samankaltainen.
Blomstedt otti osaa myös Kotkan kaupungintalon suunnittelukilpailuun ehdokkaalla "Ruotsinsalmi". Erkki Huttusen suunnitelma kuitenkin toteutettiin. Blomstedt oli pettynyt eikä ottanut huomioon viereistä kaupungintaloa lainkaan suunnitellessaan Kotkan suomalaista säästöpankkiakenen mukaan?.
Blomstedt toimi vuodesta 1933 Oy Alkoholiliike Ab:n arkkitehtina. Hän suunnitteli Alkolle myymälä- ja ravintolasisustuksia sekä aloitti Rovaniemelle rakennetun Hotelli Pohjanhovin suunnittelun 1935. Viimeinen valmistunut Blomstedtin suunnittelutyö oli Kannonkosken kirkko, joka valmistui vasta hänen kuolemansa jälkeen 1938.
Pauli Blomstedtin poika oli historian professori Yrjö Blomstedt (1926–1994). Pauli Blomstedtin tytär Benita Pasanen (o. s. Blomstedt, 1924–2016) toimi kirjastoalalla, viimeksi Oulun kaupungin kirjastotoimenjohtajana.
Rakennuksia

Liittopankin talo, Helsinki 1929
Helsingin suomalainen säästöpankki 1930
Jyväskylän hautauskappeli 1931
Merimelojien kanoottivaja, Helsinki 1932
Mellinin huvila, Helsinki 1933 (Pohjolankatu 60, Käpylä, Taivaskallion alue)
Rantala (ns. Apteekkari Jääskeläisen huvila), Sortavala 1935
Kotkan suomalainen säästöpankki 1935
Hotelli Pohjanhovi, Rovaniemi 1936 (tuhoutui Lapin sodan aikana 1944)
Kannonkosken kirkko 1938
Aiheesta muualla

Kuvia tai muita tiedostoja aiheesta Pauli E. Blomstedt Wikimedia Commonsissa
Temppeliaukio – oikaisu kirkon suunnitteluhistoriaan
Liittopankin talo eli WTC, Helsinki. 1929
PSX emulator

| pSX emulator |
| --- | --- |
 pSX 1.12 Ubuntussa
Kehittäjä:  pSX Author
Kehityshistoria
Vakaa versio:  1.13 / 27. elokuuta 2007
Tiedot
Ohjelmistotyyppi:  Emulaattori
Alusta:   Microsoft Windows & Linux
Lisenssi:  Ilmaisohjelma
Aiheesta muualla
Virallinen kotisivu
pSX emulator (usein lyhennettynä vain pSX) on PlayStation-emulaattori Microsoft Windows- ja Linux-käyttöjärjestelmille. Sen ensimmäinen julkinen Windows-versio (1.0) julkaistiin 29. tammikuuta 2006, ja ensimmäinen virallinen Linux-käännös (1.11) puolestaan 24. helmikuuta 2007. pSX on ohjelman kotisivuilta ladattavissa oleva ilmaisohjelma.
pSX ei käytä ulkoisia laajennuksia PlayStationin emulointiin, vaan suosii yksinkertaista ja helppokäyttöistä lähestymistapaa. Tästä huolimatta emulaattori tarvitsee BIOSin toimiakseen.
Ominaisuudet

Tuki monelle CD-vedosformaatille sekä CD-asemalle
Tuki sekä klassiselle PlayStation-ohjaimelle että uudemmalle DualShock-ohjaimelle
Tuki Namcon GunCon-laitteelle hiirtä hyödyntäen (vain Windows-versiossa)
Lokalisointi
Ominaisuudet > Tuetut CD-vedosformaatit

pSX tukee suoraa ISO, BIN/CUE, MDF/MDS (Alcohol 120% formaatti) ja CCD/CUE/IMG/SUB (CloneCD formaatti) CD-vedos formaattien lataamista. Joko Alcohol 120% tai CloneCD formaatti tarvitaan subcode tiedon tukemiseen. Lisäksi pSX voi käyttää pSX Authorin kehittämää pakattua CDZ formaattia. CDZ pakkaus algoritmi perustuu zlib pakkaukseen, ja versiosta 1.12 eteenpäin kaikki tuetut CD-vedos formaatit paitsi ISO voidaan pakata CDZ muotoon. Koska vedos formaatit saattavat käyttää useita tiedostoja, CDZ pakkaaja sisällyttää kaikki tarvittavat tiedostot yhteen CDZ pakettiin. Pakkaamiseen tai pakkauksen purkamiseen voidaan käyttää joko emulaattorin käyttöliittymää, tai utils kansiossa sijaitsevaa cdztool.exe ohjelmistoa komentoliittymän kautta.
Ominaisuudet > Lokalisointi

Tuki lokalisoinnille lisättiin versioon 1.10, joka sisälsi useille kielille käännetyn käyttöliittymän. Virallisten tuki foorumeiden käyttäjät vastaavat pääosin käännöksistä. Myös ohje tiedoston käännös on suunnitteilla tiedoston uudelleen kirjoittamisen jälkeen. Versio 1.13 sisältää 24:n kielen valikoiman johon kuuluu muun muassa englanti, suomi ja leetspeak.
Laitevaatimukset

Vaikkei ohjetiedosto listaakaan virallisia laitevaatimuksia, minimi sekä suositellut laitevaatimukset on koottu käyttäjien palautteen avulla. Sekä minimi että suositellut vaatimukset vaihtelevat hieman riippuen käyttöjärjestelmästä. Esimerkiksi Windows XP tarvitsee tehokkaamman prosessorin kuin Windows 98, samoin kuin Windows Vista tehokkaamman kuin Windows XP.
Minimi laitevaatimukset:
Suoritin: 600 MHz
Muisti: 128 MB RAM
CD-asema: 2x read, ASPI-yhteensopiva, tai CD yhteensopiva virtuaaliasema
Suositellut laitevaatimukset:
Suoritin: 1.3 GHz
Muisti: 256 MB RAM
CD-asema: 16x read, ASPI-yhteensopiva, tai CD-yhteensopiva virtuaaliasema
Windows vaatimukset:
Käyttöjärjestelmä: Windows 98 tai uudempi
Grafiikka: DirectX9-yhteensopiva näytönohjain
Ääni: DirectX-yhteensopiva äänikortti
Muuta: Viimeisin DirectX9 julkaisu ja täysin toimiva ASPI on suositeltavaa
Linux vaatimukset:
Kernel: Linux 2.6.x
Grafiikka: OpenGL ja OpenGL tuettu näytönohjain
Ääni: ALSA, 20ms tai alle tuettu äänikortti
Muuta: libgtkglext (OpenGL tuen GTK+ widgeteille lisäämiseen käytetty ohjelmakirjasto)
Tulevaisuus

PlayStation emulaation grafiikan parannus näytönohjaimen avulla. Kuitenkin vain sen jälkeen kun pSX:n luoja on tyytyväinen emulaation tarkkuuteen.
PlayStation 2 emulaatio. Tällä hetkellä pSX osaa käynnistää PS2 BIOSin ja ainakin yhden pelin.
Aiheesta muualla

Virallinen kotisivu (Arkistoitu – Internet Archive)
smegofbrainin ylläpitämä epävirallinen pSX pelien yhteensopivuuslista
Robin Östlind

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. maaliskuuta 1990 (ikä 34)
Pelipaikka: keskikenttäpelaaja
Pituus: 176 cm
Paino: 68 kg
Seura
Seura: IFK Mariehamn
Pelinumero: 16
Junioriseurat
: Alingsås
: Kalmar
Seurat
| Vuodet | Seura | O | (M) |
| 2008–2011 | Kalmar | 2 | (0) |
| 2011– | IFK Luleå | 33 | (8) |
| 2012– | → IFK Mariehamn (laina) | 15 | (2) |
| Yhteensä | Yhteensä | 50 | (10) |
Maajoukkue
| 2008 | Ruotsi U19 | 4 | (1) |
 Seurajoukkueuran tilastot kattavat vain kansalliset sarjat, päivitetty 1. toukokuuta 2012.
Robin Östlind (s. 14. maaliskuuta 1990) on ruotsalainen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa IFK Mariehamnia.
Rose Tattoo

| Rose Tattoo |
| --- | --- |
 Rose Tattoo vuonna 2019.
Tiedot
Toiminnassa:  1976–1987, 1992–1993, 1998––
Tyylilaji:  hard rock, blues rock
Kotipaikka:  Sydney, Australia
Laulukieli:  englanti
Jäsenet:  Angry Anderson,  laulu   Dai Pritchard,  kitara   Bob Spencer,  kitara   Mark Evans,  basso   John Watson,  rummut  
Entiset jäsenet:  Tony Lake,  laulu   Peter Wells,  kitara   Mick Cocks,  kitara   Michael Vandersluys,  rummut   Ian Rilen,  basso   Dallas "Digger" Royall,  rummut   Geordie Leach,  basso   Neil Smith,  basso   Lobby Loyde,  basso   Robin Riley,  kitara   John Meyer,  kitara   Greg Jordan,  kitara   Scott Johnston,  rummut   Andy Cichon,  basso   Robert Bowron,  rummut   Tim Gaze,  kitara   Jake Lardot,  basso   Rick Melick,  koskettimet   Paul DeMarco,  rummut   Steve King,  basso   Randall Waller,  kitara   Dario Bortolin,  basso  
Levy-yhtiö:  Albert Productions, Mushroom Records, SPV GmbH  
Aiheesta muualla
Kotisivut
Infobox OKNimi-testi OK: 
Rose Tattoo on australialainen hard rock -yhtye, jonka musiikissa on blues rockin vaikutteita. Se perustettiin Sydneyssä vuonna 1976, ja ensimmäinen albumi Rose Tattoo ilmestyi Harry Vandan ja George Youngin tuottamana vuonna 1978. Yhtyeen laulaja ja keulakuva on Angry Anderson. Muihin yhtyeessä vaikuttaneisiin kuuluvat Peter Wells, Mick Cocks ja Ian Rilen.
Rose Tattoon tunnettuja kappaleita ovat "Nice Boys", "Bad Boy for Love", "Rock 'n' Roll Outlaw", "We Can't Be Beaten" ja "Scarred for Life". Yhtye hajosi vuonna 1987, mutta kokoontui vuonna 1993 Guns N' Rosesin Australian kiertueen lämmittelijäksi. Rose Tattoo teki varsinaisen paluun vuonna 1998 ja on levyttänyt kaksi uutta albumia. Yhtyeen viimeisin albumi on Blood Brothers vuodelta 2007. Vuonna 2006 Rose Tattoo pääsi ARIA Hall of Fameen. Rose Tattoo tunnetaan myös jäsentensä ystävyydestä AC/DC:n kanssa.